Najlepšia pasca na zlodejov 2. - Kolbová, Suza nemecká autorka 1966-; Grote, Anja; Stareková, Denisa (Bratislava Ikar, a.s. - Stonožka, 2023)
Pokračovanie pútavej série pre mladých bádateľov a priateľov zvierat

Keď Emil v prvý deň školského roka dorazí do školy na minikáre, čaká ho nepríjemné prekvapenie. Max a Móric, obávané dvojčatá zo štvrtého ročníka, ho vyzvú na preteky. Jeho minikára proti ich turbokolobežkám!
Ešte šťastie, že nevedia o fantastickej jablkovej šťave, ktorá poháňa jeho vozidlo. Lenže posledná fľaša šťavy z laboratória náhle zmizne a objavia sa v ňom podozrivé stopy...
Emil a jeho traja zvierací kamaráti stoja pred dvoma náročnými úlohami. Musia zostrojiť geniálnu pascu na zlodejov a vymyslieť plán, ako môže vyhrať preteky aj bez šťavy.

Hlavný hrdina popúšťa uzdu svojej kreativite a učí deti, že sa nemajú dať odradiť neúspechom. Kniha je navyše aj poučná – na jej konci deti nájdu stručné informácie o grófovi von Berlepschovi a Williamovi Herschelovi. Je to zábavný príbeh o priateľstve, o vzťahu k zvieratám a o tom, aká dôležitá je solidarita a ochrana životného prostredia.

Takmer na každej strane je farebná ilustrácia. Malí čitatelia si okamžite obľúbia kučeravého Emila, roztomilú myšku, kocúra Leonarda či sovie mláďa Sovíka. Kapitoly majú ideálnu dĺžku, aby ich rodičia mohli večer pred spaním čítať deťom, ktoré ešte nechodia do školy, veľkosť písma je však vhodná aj pre deti prvého stupňa základnej školy.
Keywords: Emil Einstein; nemecká literatúra; literatúra pre deti; príbehy o deťoch; preteky; zvieratá; zlodeji; humorné príbehy; pre čitateľov od 6 rokov